**Nu se mai știe ce-i afară,**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu se mai știe ce-i afară,

...

Un sfârșit de iarnă grea,

Noapte, frig și umezeală,

Nu strălucește nicio stea,

Nu se mai știe ce-i afară,

Cerul s-a-mpărțit în două,

Plouă, ninge, ninge, plouă

Ba-i iarnă, ba-i primăvară!

...

Câteva zile-nsorite

Au fost semnalul așteptat

Că iarna asta-i pe sfîrșite,

N-a mai nins, doar a plouat,

Mințiți de vreme, ghioceii

Au răsărit, mititeii

În pământ n-au mai răbdat!

...

Dar iarna, cu zăpada ei,

Nici nu stă, nici vrea să plece,

Se lasă peste ghiocei,

În zăpadă să-i înece.

Nu se mai știe ce-i afară,

Iarnă e, sau primăvară?

Răbdare doar, că iarna trece!